**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect 17 mai 2024**

Ca urmare a solicitării de emitere a acordului de mediu adresată de MUNICIPIUL BISTRIȚA, cu sediul în municipiul Bistrița, Piața Centrală, nr. 6, județul Bistrița-Năsăud, pentru proiectul:***„*Creare păduri urbane în municipiul Bistrița”**,propus a fiamplasat în municipiul Bistrița și localitățile componente Unirea și Viișoara, intravilan, CF 93493, 92947, 86255, 86267, 93604, județul Bistriţa-Năsăud,înregistrată la Agenţia pentru Protecţia Mediului Bistriţa-Năsăud cu nr. 5520/23.04.2024, ultima completare cu nr. 6407/16.05.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2024, **că proiectul**: *„*Creare păduri urbane în municipiul Bistrița”,propus a fiamplasat în municipiul Bistrița, localitățile componente Bistrița, Unirea și Viișoara, intravilan, CF 93493, 92947, 86255, 86267, 93604, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul **intră sub incidenţa Legii nr. 292*/*2018** privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 1, lit. d) împădurirea terenurilor pe care nu a existat anterior vegetație forestieră sau defrișare în scopul schimbării destinației terenului.

Proiectul propus **nu intră sub incidența art. 28** din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

Proiectul propus **nu intră sub incidența art. 48 și 54** din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Municipiul Bistrița, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat până la această etapă de procedură.

**1. Caracteristicile proiectului**

**a)** **dimensiunea și concepția întregului proiect:**

*Proiectul se va realiza pe terenurile identificate prin:*

*- Extras CF nr. 92947 Bistrița, nr. cadastral 92947, pentru suprafața de 12246 m2, având categoria de folosință “curți construcții”;*

*- Extras CF nr. 93493 Bistrița, nr. cadastral 93493, pentru suprafața de 1462 m2, având categoria de folosință “curți construcții”;*

*- Extras CF nr. 86255 Bistrița, nr. cadastral 86255, pentru suprafața de 827 m2, având categoria de folosință “curți construcții”;*

*- Extras CF nr. 86267 Bistrița, nr. cadastral 86267, pentru suprafața de 241 m2, având categoria de folosință “curți construcții”;*

*- Extras CF nr. 93604 Bistrița, nr. cadastral 93604, pentru suprafața de 25224 m2, având categoria de folosință “curți construcții”.*

*Suprafața totală a terenului pe care se va realiza proiectul este de 4 ha:*

##### *Suprafața de 13708 m2, denumită Perimetrul 1 – Parc industrial Sărata, situată în municipiul Bistrița, localitatea componentă Sărata, limitrofă Parcului Industrial Sărata. În prezent, pe această suprafață este vegetație ierboasă și arbustivă de mici dimensiuni (păducel și măceș). Terenul este adiacent unei căi de acces asfaltate, cu trotuar și stâlpi de iluminat. Pe partea opusă acestui drum limita perimetrului este dată de un gard din plasă de sârmă preexistent. Zona limitrofă constituie un Parc industrial, chiar dacă la data actuală nu toate terenurile din parc sunt ocupate, având destinația sus menționată.*

***Suprafața de 1068 m2,*** *denumită* ***Perimetrul 2 - Capela Bistrița,*** *este situată în Municipiul Bistrița, lângă Capela mortuară a cimitirului de pe Drumul Cetații, la intersecția dintre str. Drumul Cetății (centura Bistriței) și str. Drumul Tărpiului. Actualmente pe această suprafață se găsesc răzleț arbori din specii spontane (salcie căprească, paltin), deteriorate, cu uscare și putregai precum și câteva exemplare arborescente plantate, neadaptate edafic și climatic, cu uscare proeminentă și putregai. Limitrof terenului se găsește o clădire cu destinația Capelă motuară precum și alei și căi de acces.*

***Suprafața de 25224 m2,*** *denumită* ***Perimetrul 3 – Parc dendrologic Unirea,*** *este situată în Municipiul Bistrița, limitrof Parcului Dendrologic, în zona Cocoș , în amonte de str. Valea Ghinzii. Acestă suprafață provine din foste pășuni, în care, pe o mică parte, s-au instalat spontan specii arbustive (păducel, măceș). Limitrof, împrejmuit, se află un Parc dendrologic nou înființat, cu arbori și alei pietonale și de ciclism.*

*Pentru* ***Perimetrul 1******– Parc industrial Sărata****, se propune executarea unui gard viu, perimetral suprafeței, din speciile: lemn câinesc, cătină roșie, corn. Gardul viu va fi executat prin plantarea a două rânduri de puieți forestieri la distanța de 40 cm pe rând și 50 cm între rânduri. Astfel, vor fi plantați 50 puieți forestieri la 10 ml de gard viu. Pentru perimetrul de 635 ml vor fi plantați pentru înființarea de gard viu 3175 puieți forestieri: 1325 buc. lemn câinesc (Ligustrum vulgare), 1200 buc. cătină albă (Hippophae rhamnoides), 650 buc. corn (Cornus mas). În restul suprafeței, puieții forestieri vor fi plantați la 0,4 m distanță între puieți pe rând și 0,85 m distanță între rândurile de puieți. Vor fi plantați 38450 puieți în interiorul perimetrului și 3175 puieți pentru gardul viu, total puieți 41625 puieți forestieri, revenind 3,04 puieți/m2.*

*Cei 38450 puieți din interiorul suprafeței vor fi repartizați astfel:*

*- 33,33%, respectiv 12817 buc. vor fi arbori din speciile: pin silvestru (Pinus sylvestris) – 6408 buc., pin negru (Pinus nigra) - 1282 buc., mălin (Prunus padus) - 2563 buc., vișin turcesc - 2563 (Prunus mahaleb). Speciile de arbori vor fi plantate la 1,2 m distanță pe rând, între aceștia se vor planta doi puieți din speciile de arbuști.*

*- 66,66%, respectiv 25633 buc. vor fi din speciile de arbuști și anume: 10253 - cătină albă (Hippophae rhamnoides), 1282 - cătină roșie (Tamarix ramosissima), 5127 buc. - corn (Cornus mas), 5127 buc. - sânger (Cornus sanguinea), 3845 buc. - păducel (Crataegus monogyna).*

*Pentru* ***Perimetrul 2******– Capela****, se propune executarea unui gard viu perimetral amplasamentului din următoarele specii: cătină roșie, cununiță, liliac. Gardul viu va fi executat prin plantarea unui rând de puieți forestieri la distanța de 40 cm pe rând. Astfel, vor fi plantați 25 puieți forestieri la 10 ml de gard viu. Pentru perimetrul de 233 ml vor fi plantați pentru înființarea de gard viu 583 puieți forestieri (230 puieți cătină roșie, 135 buc. liliac și 218 buc. cununiță). În restul suprafeței, puieții forestieri vor fi plantați la 0,4 m distanță între puieți pe rând și 0,85 m distanță între rândurile de puieți. Vor fi plantați 2799 puieți în interiorul perimetrului și 583 puieți pentru gardul viu, total 3381 buc. puieți forestieri, revenind 3,17 puieți/m2.*

*Cei 2799 puieți din interiorul suprafeței vor fi astfel repartizați:*

*- 33,33%, respectiv 933 buc. vor fi arbori din speciile: tei argintiu (Tilia tomentosa) - 187 buc., paltin de câmp (Acer platanoides) - 187 buc., mălin (Prunus padus) - 187 buc., mojdrean (Fraxinus ornus) – 187 buc., cireș (Prunus avium) - 187 buc. Speciile de arbori vor fi plantate la 1,2 m distanță pe rând, între aceștia se vor planta doi puieți din speciile de arbuști.*

*- 66,66%, respectiv 1866 buc. vor fi din speciile de arbuști și anume: liliac (Syringa vulgaris) – 560 buc., cununiță (Spiraea ulmifolia) - 560 buc., corn (Cornus mas) - 373 buc., sânger (Cornus sanguinea) - 373 buc.*

*Pentru* ***Perimetrul 3******– Parc dendrologic****, se propune executarea unui gard viu, perimetral suprafeței, din speciile: cătină albă, cătină roșie, păducel, cununiță . Gardul viu va fi executat prin plantarea a două rânduri de puieți forestieri la distanța de 40 cm pe rând și 50 cm între rânduri. Astfel, vor fi plantați 50 puieți forestieri la 10 ml de gard viu. Pentru perimetrul de 975 ml vor fi plantați pentru înființarea de gard viu 4875 puieți forestieri: 1450 buc. cătină roșie (Tamarix ramosissima), 1063 buc. cătină albă (Hippophae rhamnoides), 2088 buc. cununiță (Spiraea ulmifolia), 275 buc. păducel (Crategus monogyna). În restul suprafeței, puieții forestieri vor fi plantați la 0,4 m distanță între puieți pe rând și 0,85 m distanță între rândurile de puieți. Vor fi plantați 71321 puieți în interiorul perimetrului și 4875 puieți pentru gardul viu, total puieți 76196 puieți forestieri, revenind 3,02 puieți/m2.*

*Cei 71321 puieți din interiorul suprafeței vor fi astfel repartizați:*

*- 33,33 %, respectiv 23774 buc. vor fi arbori din speciile: gorun (Quercus petraea) - 4755 buc, paltin de câmp (Acer platanoides) - 4755 buc., tei cu frunza mică (Tlia cordata) - 4755 buc., frasin comun (Fraxinus excelsior) - 4755 buc., carpen (Carpinus betulus) - 2377 buc., jugastru (Acer campestre) - 2377 buc., Speciile de arbori vor fi plantate la 1,2 m distanță pe rând, între aceștia se vor planta doi puieți din speciile de arbuști.*

*- 66,66 %, respectiv 47547 buc. vor fi din speciile de arbuști și anume: 9509 - cătină albă (Hippophae rhamnoides), 4755 - cătină roșie (Tamarix ramosissima), 14264 buc. - corn (Cornus mas), 11887 buc. - sânger (Cornus sanguinea), 2377 buc.- cununiță (Spiraea ulmifolia) și 4755 buc. păducel (Crataegus monogyna).*

*Staţiunile s-au constituit în funcţie de ansamblul condițiilor fizico - geografice, de sol și vegetație.*

***Pregătirea terenului*** *constă în tăierea si extragerea ierburilor înalte și a tufișurilor nevaloroase precum și dezrădăcinat de cioate, extras și evacuat cioate. Lucrarile se vor efectua atât manual cât și mecanizat astfel: tăierea tufișurilor se va face cu motounelte cu disc tăietor iar a ierburilor, cu cosoare și/sau motounelte. Dezrădăcinarea și extragerea cioatelor se va face manual urmând ca materialul rezultat, împreună cu cel din tăierea tufișurilor, să fie evacuat cu mijloace auto.*

***Pregătirea solului*** *constă în principal în aratul terenului cu tractorul cu plug urmat de discuirea arăturii, mecanizat. În perimetrul 1 - Parc industrial, datorită condițiilor specifice, s-a prevăzut și lucrarea de pregătire a terenului în terase simple. Lucrarea de terasare se va face manual, terasele având lățimi mici, de 1,3 m, orientate pe curba de nivel, sub formă de rânduri. Distanța între rânduri va fi de 1,7 m și au rolul să fragmenteze traseele de scurgere, să rețină apa din precipitații care vine din amonte, să reducă volumul scurgerii și viteza de scurgere precum și să susțină puieții în primii 2-3 ani de la instalare.*

*Plantarea puieţilor se va face în gropi 40x40x40 cm speciile arborescente iar arbuștii vor fi plantați în gropi de 30x30x30cm; anterior plantării, rădăcinile puieților se vor trata (îmbăia) cu Karate Zeon sau echivalent pentru prevenirea atacului larvelor de cărăbuş și a larvelor sârmă. Schema de plantare recomandată este în dreptunghi, cu distanţa de 0,85 m între rânduri, iar pe rând puieții vor fi plantați la distanța de 40 cm, în funcție de schema de plantare stabilită pentru fiecare suprafață în parte. Gardul viu va fi înființat pe perimetrul suprafeței, pe două rânduri, la distanța de 50 cm între rânduri și 40 cm între puieți pe rând, în gropi de 30 x30 x30cm.*

*După instalarea culturilor prin plantare, atât în primul an cât și în anii următori va fi nevoie de lucrări de întreținere care constau în revizuiri, completări, mobilizări, descopleșiri, degajări.*

*În primul sezon de vegetație se propune executarea lucrării de irigare a culturii pentru a contribui la prinderea și dezvoltarea corespunzătoare a puieților forestieri. Irigarea culturilor se poate face prin inundare, ținând cont de densitatea mare a puieților – peste 30000 buc./ha sau prin aspersiune, fără sistem de irigație, în funcție de condițiile specifice ale fiecărei suprafețe împădurită. Apa necesară irigării se va asigura din rețeaua publică.*

**b) cumularea cu alte proiecte existente și/sau aprobate**:

*- zonele în care este propus proiectul sunt în speță zone destinate activităților economice, sociale și de agrement, iar în condițiile respectării legislației în vigoare și a măsurilor de prevenire stabilite prin proiect se poate afirma că nu va exista un impact cumulativ asupra factorilor de mediu;*

**c) utilizarea resurselor naturale, în special a solului, a terenurilor, a apei și a biodiversității**:

*- dintre resursele naturale se utilizează sol și puieți de arbori, care sunt achiziționați de la firme autorizate în producerea lor.*

**Utilităţi:**

*- proiectul nu necesită racordarea la reţelele utilitare și nu prevede captarea apei pentru irigarea terenului;*

**d) cantitatea şi tipurile de deşeuri generate/gestionate**:

*În perioada de realizare a proiectului vor fi generate în cantităţi destul de reduse:*

*17.09.04 – deşeuri de construcţii şi demolări - 500 kg (demolare 3 adăpători);*

*15.01.01 – deşeuri de ambalaje din carton - 20 kg (ambalaj puieți);*

*15.01.02 – deşeuri de ambalaje din plastic - 50 kg (ambalaj puieți);*

*- deşeurile vor fi preluate de către operatorul de salubritate din zonă pe bază de contract;*

**e) poluarea şi alte efecte negative:**

*- la plantare (în anul I) precum și la completări (din anul II și III de execuție) se vor utiliza cantități mici de insecticide pentru combaterea larvelor din sol (5 kg/ha sau 5 ml/1000 buc.);*

*- la utilizarea acestora se vor lua măsuri de evitare a poluării, chiar și accidentale, astfel:*

*- substanțele nu se vor deversa în ape, canalizare sau în mediul înconjurător;*

*- nu se vor utiliza sau manipula aceste substanțe la o distanță mai mică de 15 m de ape;*

*- echipamentele de distribuire a substanței nu se vor curăța în apropierea apelor de suprafață;*

*- se vor preveni scăpările sau scurgerile de substanță;*

*- dacă produsul contaminează râurile, lacurile sau sistemul de canalizare, se vor anunța autoritățile competente conform cu dispozițiile legale în vigoare;*

*- nu este prognozat un impact semnificativ asupra calității aerului, utilajele folosite se vor încadra în limitele de emisie prevăzute;*

*- nivelurile de zgomot și vibrație vor fi reduse, locale și numai pe durata de realizare a proiectului;*

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:**

*- în faza de implementare a proiectului, doar în cazul unor accidente, prin scurgerea de substanțe chimice de tratare a rădăcinilor sau gropilor de plantare a puieților, însă riscul este redus;*

*- în etapa de funcționare: nu este cazul;*

**g)** **riscurile pentru sănătatea umană (de ex., din cauza contaminarii apei sau a poluării atmosferice):**

*- nu este prognozat un impact asupra populaţiei şi a sănătăţii umane. Proiectul își propune chiar să îmbunătățească acest aspect și să obțină un impact pozitiv prin amelioarea climatică și indirect prin creșterea sănătății populației.*

**2. Amplasarea proiectelor:**

**2.1 utilizarea actuală şi aprobată a terenurilor:**

*- conform Certificatului de Urbanism nr. 780/22.04.2024 eliberat de Primăria Municipiului Bistrița, valabil 12 luni, terenurile au regimul juridic de curți construcții și ape curgătoare, proprietatea Municipiului Bistrița;*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă și din subteranul acesteia:***în cadrul proiectului sunt utilizate următoarele resurse naturale: solul pe care se realizeaza proiectul și apa (provenită din rețeaua publică) necesară irigării la prima vegetație.*

**2.3** **capacitatea de absorbţie a mediului natural, acordându-se o atenţie specială următoarelor zone:**

**a)** zone umede, zone riverane, guri ale râurilor: *proiectul* *nu este amplasat în astfel de zone;*

**b)** zone costiere şi mediul marin: *proiectul nu este amplasat în zonă costieră sau mediu marin;*

**c)** zonele montane şi forestiere: *proiectul este amplasat în zonă montană;*

**d)**arii naturale protejate de interes naţional, comunitar, internaţional: *proiectul nu este amplasat în arie naturală protejată de interes național și internațional;*

**e)**zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară și hidrogeologică: *proiectul nu este amplasat în zone de protecție sau situri Natura 2000;*

**f)**zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect său în care se consideră că există astfel de cazuri: *proiectul nu este amplasat într-o astfel de zonă;*

**g)**zonele cu o densitate mare a populației:

*- proiectul nu este situat în zone cu densitate mare a populației;*

**h)**peisaje şi situri importante din punct de vedere istoric, cultural sau arheologic:

*- proiectul nu este amplasat în zonă cu peisaje şi situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

**a) Importanța și extinderea spațială a impactului:**

*- impactul este nesemnificativ, localizat doar la nivelul amplasamentelor, numai în faza de realizare a proiectului;*

**b) Natura impactului:**

*- impactul direct: în etapa de execuție, impactul se va manifesta pe o perioadă de maxim 3 ani. Impactul se va manifesta și prin utilizarea unor mașini și mici utilaje cu motoare termice generatoare de zgomot și consumatoare de combustibili. Date fiind însă caracteristicile proiectului, soluțiile tehnologice adoptate, impactul rămâne unul limitat spațial și temporar. Impactul vizual rămâne redus, lipsind o dezvoltare spațială (inclusiv pe verticală) semnificativă.*

*- impactul indirect: impactul indirect asociat proiectului de construire este asociat în mare măsură efectelor induse de producerea zgomotului. Impactul este nesemnificativ, punctual, determinat în timp, cu amplitudine redusă.*

**c)** **Natura transfrontieră a impactului:** *proiectul nu este amplasat în apropierea zonei de frontieră;*

**d) Intensitatea şi complexitatea impactului:** *local, redus și numai pentru perioada de realizare a investiției;*

**e) Probabilitatea impactului:**

*- impact cu probabilitate redusă manifestat numai pe parcursul realizării investiției;*

**f) Debutul, durata, frecvenţa şi reversibilitatea impactului:**

 *- impactul va debuta odată cu începerea lucrărilor, va fi unul reversibil, temporar;*

*- perioada de implementare a proiectului este de trei ani dar nu mai mult de 30.06.2026;*

**g) Cumularea impactului cu impactul altor proiecte existente și/sau aprobate:**

*- zonele în care este propus proiectul sunt în speță zone destinate activităților economice, sociale și de agrement, iar în condițiile respectării legislației în vigoare și a măsurilor de prevenire stabilite prin proiect se poate afirma că:*

*- în perioada de execuție și funcționare a proiectului nu vor fi emisii în apă – nu va exista un impact cumulativ asupra factorului de mediu apa;*

*- în perioada de execuție și funcționare a proiectului nu vor fi emisii în aer – nu va exista un impact cumulativ asupra factorului de mediu aer;*

*- impactul cumulativ relevă un nivel pozitiv datorat creșterii suprafeței verde – împădurită, în intravilan, cu implicații pozitive asupra microclimatului, al reducerii poluării atmosferice, stabilizării unor terenuri și impactului* *vizual.*

**h) Posibilitatea de reducere efectivă a impactului:**

*- utilizarea eficientă a maşinilor/utilajelor de lucru, astfel încât să se reducă la maxim emisiile din gaze de esapament;*

*- utilizarea unor maşinilor/utilaje corespunzătoare tehnic, astfel încât să se reducă la maxim zgomotele;*

*- spălarea roţilor utilajelor, la iesirea din șantier, pentru evitarea imprăştierii pământului şi nisipului pe suprafeţele carosabile;*

*- utilizarea substanțelor chimice se va face corespunzător normelor de securitate precum și utilizând dozele indicate.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***nu******intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*7. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*8. În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

*9. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*10. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU,

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 ing. Cornelia Vrăsmaş ing. Rus Paul

 AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |